 Haddana waxaa uu Alle rasuulkiisa iyo innagaba noo sheegayaa in waxa aynu meeshiisii ka caabudaynaa yihiin magacyo aynu innagu la baxnay, sida madaxweyne, hoggaamiye, gudoomiye, taliye iyo waxyaabo la mid ah, in aad sidaas yeeshaan Alle wax amar ah ugama haysataan oo ma aha cilmi aad Alle ka hesheen in aad sidaas yeeshaan, waayo sida runta ah xukun oo dhan Alle ayaa iska leh cid aan isaga ahayn oo ka soo bixi kartaana ma jirto sidaas darteedna cid uu u wakiishay ma jirto haba yaraatee, hase yeeshee wuxuu idin farayaa in aad isaga mooyee cid kale aydaan u hoggaansamin addoonna u nooqonin, sharciga ama diinta dhabta ahi ee qummani waa taas hase yeeshee dadka intooda badan lama aha. 